armvectores/hy_wikipedia_2023 huggingface dataset:
Աղասի Շաբոյան

Աղասի Համբարձումի Շաբոյան (հունվարի 6, 1921(1921-01-06), Ալեքսանդրապոլ, Հայկական ԽՍՀ - հուլիսի 7, 2004(2004-07-07), Գյումրի, Հայաստան), պարուսույց։ ՀԽՍՀ վաստակավոր արտիստ (1961)։


== Կենսագրություն ==
Աղասի Շաբոյանը ծնվել է Ալեքսանդրապոլում։ 1941 թվականից եղել է Լենինականի ֆիլհարմոնիայի մենակատար և բալետմայստեր, 1949-1951 թվականներին՝ երկաթուղայինների Սևյանի անվան մշակույթի պալատի (1951 թվականին՝ տնօրեն) երգի-պարի (նկարահանվել է «Շիրակի մեղեդիները» ֆիլմում, 1965), 1951 թվականից՝ «Շիրակ» (2000 թվականից՝ Շաբոյանի անվան) ժողովրդական պարի անսամբլների գեղարվեստական ղեկավար։
Շաբոյանը ղեկավարել է Շիրակի, Ջավախքի պարային անսամբլներ, ստեղծել պարարվեստի իր դպրոցը։
Բեմադրած պարեր

«Հովիվների պարը»
«Նազպար»
«Քոչարի»
«Շորորա»
«Գյումրվա հարսանիք»
«Ալագյազ»Սյուիտ

«Փառք հայրենիքին»Պարային բեմավորումներ

«Կոմիտաս»
«Երազ տեսա»
«Ցնծություն»


== Պարգևներ ==
ՀԽՍՀ վաստակավոր արտիստ (1961)
Գյումրիի պատվավոր քաղաքացի (1996)
Մովսես Խորենացու մեդալ (1999)


== Ծանոթագրություններ ==


== Արտաքին հղումներ ==
Աղասի Շաբոյան
Աղասի Շաբոյանը Ֆրունզիկ Մկրտչյանին
Աղասի Շաբոյան, Սևյան անսամբլ
Օքսիդացում և վերականգնում

Օքսիդացում և վերագանգնում, օքսիդացման–վերականգնման ռեակցիաներ, օքսիդավերականգնման ռեակցիաներ, քիմիական ռեակցիաներ։


== Բնութագրում ==

Ուղեկցվում են ռեակցող նյութերի մեջ մտնող ատոմների օքսիդացման աստիճանների փոփոխությամբ՝ ռեագենտներից մեկի ատոմից (վերականգնիչ) մյուսի ատոմին (օքսիդիչ) էլեկտրոնների անցման շնորհիվ։ Օրինակ, 

2H2S−2+3Օ2° = 2H2Օ−2+2Տ+4Օ(աջից՝ վերևում նշված թվերը ցույց են տալիս ատոմների օքսիդացման աստիճանները)։ Որպես օքսիդիչներ լայնորեն կիրառվում են 02, H202, հալոգեններ, HN03,KMnՕ4 K2Cr2Օ7 և այլն, վերականգնիչներ՝ С, Н2, H2S, Տ02, Տռ2+-ի և Fe+2-ի միացություններ և այլն։ Տարբերում են օքսիդավերականգնման ռեակցիաների հետևյալ տեսակները, միջմոլեկուլային (վերևում բերված օրինակը), ներմոլեկուլային, երբ օքսիդացող և վերականգնվող ատոմները գտնվում են միևնույն նյութի մեջ․ 

(N−3H4)2Cr2+6Օ7 = N2Օ+Cr2+3Օ3+4H2Օինքնաօքսիդացում–ինքնավերականգնում (կոչվում է նաև ապահամամասնացում՝ դիսպրոպորցիոնացում)՝ արդյունքում առաջացող նյութերը պարունակում են միևնույն քիմիական տարրի ատոմներ՝ տարբեր օքսիդացման աստիճաններով․ 

4КСl+5Օ3 = 3KCl+7Օ4+KCl−1ինքնաօքսիդացում (աուտոօքսիդայում)՝ օդի թթվածնով օրգանական նյութերի ռադիկալաշղթայական օքսիդացում, որպես միջանկյալ նյութ հիդրոպերօքսիդների առաջացմամբ։ Այն նյութը կամ տարը,որը վերցնում է էլեկտրոն վերականգնվում է, կոչվում է օքսիդիչ կամ օքսիդացնող։


== Պատկերասրահ ==

		
		
		
		
		


== Տես նաև ==
ԱրժեքականությունԱնոթային օքսիդացումՄղտագունում


== Գրականություն ==
Хомченко Г․ П․, Севастьянова К․ И․, Окислительно-восстановительные реакции, М․, 1980 год.


== Արտաքին հղումներ ==
տեսահոլովակ
օքսիդավերականգնման ռեակցիաների հաշվիչ
օքսիդավերականգնման ռեակցիաների սահմանում
Շահեն Մկրտչյան

Շահեն Մակիչի Մկրտչյան (1936, Արցախ, Հադրութի շրջան - ապրիլի 27, 2020(2020-04-27), Երևան, Հայաստան), հայ պատմաբան, մշակութային գործիչ։


== Կենսագրություն ==
Շահեն Մկրտչյանը ծնվել է 1936 թվականի հունիսի 22-ին, Հադրութի շրջանի Արփագյադուկ գյուղում (այժմ՝ Քարինգ, Արցախի Հադրութի շրջան)։ 1965 թվականին ավարտել է Խաչատուր Աբովյանի անվան մանկավարժական ինստիտուտը։ Աշխատել է որպես բրիգադավար, թղթակից։ 1965-1972 թվականների եղել է Լեռնային Ղարաբաղի մարզային պետական պատմաերկրագիտական թանգարանի տնօրեն, այնուհետև՝ Հայաստանի պատմության թանգարանի գիտական գծով տնօրենի տեղակալ, 1976 թվականից՝ Հայաստանի ազգային պատկերասրահի մասնաճյուղի (Արա Սարգսյանի և Հակոբ Կոջոյանի տուն-թանգարան) տնօրեն։
Աշխատանքները հիմնականում վերաբերում են Արցախի պատմությանն ու մշակույթին, ազատագրական պայքարին։ Լույս են տեսել «Լեռնային Ղարաբաղի Ինքնավար Մարզ» (1970, հայերեն, ռուսերեն, ադրբեջաներեն), «Լեռնային Ղարաբաղի պատմաճարտարապետական հուշարձանները» (1980, 1985), «Արցախ. պատմամշակութային համառոտ ակնարկ» (1991), «Լեռնային Ղարաբաղ» (1994, բուլղարերեն, անգլերեն), «Արցախի գանձերը», պատկերագիրք (1997՝ հայերեն, ռուսերեն, անգլերեն, ֆրանսերեն, 2000՝ հայերեն, ռուսերեն), «Շուշի. ողբերգական ճակատագրի քաղաք» (1997՝ ռուսերեն, 1999՝ անգլերեն), «Լեռնային Ղարաբաղ. Ադրբեջանի իրականության ցեղասպանության անատոմիան» (2003՝ հայերեն, ռուսերեն, 2004՝ անգլերեն) և այլ գրքեր։


== Պարգևներ ==
Արցախի կառավարության Եղիշեի անվան ամենամյա մրցանակ, 1998 և 2002,
ՀՀ նախագահի մրցանակի («Արցախի գանձերը» գրքի համար), 2002,
ՅՈԻՆԵՍԿՕ-ի պատվավոր դոկտոր,
Արցախի Հանրապետության «Մեսրոպ Մաշտոց» շքանշան, 2001։


== Երկեր ==
Լեռնային Ղարաբաղի պատմաճարտարապետական հուշարձանները, «Հայաստան» հրատարակչություն
«Արցախի գանձերը», Երևան 2000 - Տիգրան Մեծ հրտ.
Արցախ, պատմամշակութային համառոտ ակնարկ, Երևան, 1991 թ.
Историко-архитектурные памятники Нагорного Карабаха, 1989
Шуши ։ Город трагической судьбы, 1997,
Արցախում ես ուրիշ պատերազմ տեսա։ Վավերագրություն, Երևան, Ամարաս, 1996
Vandalism ։ A collection of evidential and documentary materials about the destruction and misappropriation of the heritage of Armenian-Christian culture in Azerbaijan, Yerevan ։ "Noyan Tapan", 2004
Լեռնային Ղարաբաղի ինքնավար մարզ։ (Ուղեցույց), Բաքու։ Ադրպետհրատ, 1970
Сокровища Арцаха ։ Географические сведения. Историко-культурный очерк. Карты, археология, архитектура. Эпиграфика, фреска, пейзаж. Поселения, этнография. Декоративное искусство. Миниатюра, Ереван ։ Тигран Мец, 2000
Нагорно-Карабахская Автономная Область ։ (Путеводитель), Баку ։ Азербайджанское гос. изд-во, 1970


== Ծանոթագրություններ ==
Մուստլա (գյուղ, Լաիմյալա շրջան)

Անվան այլ կիրառումների համար տե՛ս՝ ՄուստլաՄուստլա (էստ․՝ Mustla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոման Ամոյան

Ռոման Հասանի Ամոյան (սեպտեմբերի 3, 1983(1983-09-03), Երևան, Հայկական ԽՍՀ, ԽՍՀՄ), ազգությամբ եզդի հայաստանցի նախկին ըմբշամարտիկ, Հայաստանի սպորտի վաստակավոր վարպետ (2009)։ Եվրոպայի առաջնությունների կրկնակի չեմպիոն (2006, 2011), աշխարհի առաջնությունների եռակի մեդալակիր (2009, 2010, 2013), Պեկինի Ամառային օլիմպիական խաղերի բրոնզե մեդալակիր մինչև 55 կգ քաշայինների հունահռոմեական ըմբշամարտում։ 2011 թվականին ընտրվել է Հայաստանի լավագույն մարզիկ։


== Կենսագրություն ==
Ռոման Ամոյանը ծնվել է 1983 թվականի սեպտեմբերի 3-ին Երևանում, եզդիների ընտանիքում։ Հունահռոմեական ըմբշամարտով զբաղվել սկսել է տասը տարեկան հասակում Հարություն Խաչատրյանի գլխավորությամբ։ 2001 թվականին դարձել է աշխարհի երիտասարդական առաջնության, 2002 թվականին՝ Եվրոպայի երիտասարդական առաջնության հաղթող։
2003 թվականին Ռոման Ամոյանը նվաճել է արծաթե մեդալ Բելգրադում անցկացվող Եվրոպայի առաջնությունում։ 2005 և 2008 թվականների Եվրոպայի առաջնություններում նա նույնպես արժանացել է արծաթե մեդալների, իսկ 2006 թվականին դարձել է Եվրոպայի չեմպիոն։
2008 թվականին Ռոման Ամոյանը նվաճել է բրոնզե մեդալ Պեկինում անցկացվող Ամառային օլիմպիական խաղերում։ Հաղթելով Ղազախստանի ներկայացուցիչ Ասետ Իմանբաևին և Վրաստանի ներկայացուցիչ Լաշա Գոգիտաձեին՝ Ռոման Ամոյանը կիսաեզրափակչում զիջել է ադրբեջանցի Ռովշան Բայրամովին։ Բրոնզե մեդալի համար կայացած մարտում Ամոյանը վստահ հաղթանակ է տարել Կուբան ներկայացնող Յագնիեր Էռնանդեսի նկատմամբ։ Ամոյանի նվաճած մեդալը դարձել է հայ ըմբշամարտիկների նվաճած առաջին օլիմպիական մեդալը վերջին 16 տարիների ընթացքում։
2009 թվականին Ռոման Ամոյանը դարձել է աշխարհի առաջնության արծաթե, իսկ 2010 թվականին՝ բրոնզե մեդալակիր։ 2011 թվականին Ռոման Ամոյանը Եվրոպայի առաջնությունում ստացել է գլխի ծանր վնասվածք, սակայն արյունոտ վիրակապով շարունակել է մարտը և երկրորդ անգամ դարձել Եվրոպայի չեմպիոն։ Նույն թվականին նա ընտրվել է Հայաստանի տարվա մարզիկ։
Ռոման Ամոյանը չի կարողացել որակավորվել 2012 թվականի Ամառային օլիմպիական խաղերին մասնակցելու համար։ 2013 թվականի աշխարհի առաջնությունում նա նվաճել է բրոնզե, իսկ 2016 թվականի Եվրոպայի առաջնությունում՝ արծաթե մեդալներ։


== Անձնական կյանք ==

Ռոման Ամոյանն ամուսնացած է։ Կինը բժիշկ է։ Նրանք ունեն դուստր։


== Մրցանակներ ==


== Ծանոթագրություններ ==


== Արտաքին հղումներ ==
Այս մեդալն ինձ վստահություն տվեց վարկանիշային մրցաշարերից առաջ. Ռոման Ամոյան
Ռոման Ամոյան – օլիմպիական վիճակագրությունը Sports-Reference.com կայքում (անգլ.)
Սագուգունավո

Սագուգունավո (վրաց.՝ საგუგუნავო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Սենակից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 121 մարդ։


== Ծանոթագրություններ ==
Օստաշկովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՕստաշկովոՕստաշկովո (ռուս.՝ Осташково), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիշմա-Բուրաևո

Չիշմա-Բուրաևո (ռուս.՝ Чишма-Бураево, բաշկիրերեն՝ Шишмә-Борай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիս Փրեթ

Քրիստոֆեր Մայքլ (Քրիս) Փրեթ (անգլ.՝ Christopher Michael «Chris» Pratt, հունիսի 21, 1979(1979-06-21), Վիրջինիա, Սենտ Լուիս շրջան, Մինեսոտա, ԱՄՆ), կինոյի և հեռուստատեսության ամերիկացի դերասան։ Գլխավոր դերերով հայտնի է «Գալակտիկայի պահապանները» և «Աշխարհը յուրայի դարաշրջանում» ֆիլմերում։ 2014 թվականին «Լեգո ֆիլմ» անիմացիոն ֆիլմում ստացավ գլխավոր դեր, որի համար առաջադրվեց «Պատանիների ընտրության մրցանակաբաշխություն» (Teen Choice Awards) մրցանակին կերպարի լավագույն հնչյունավորում անվանակարգում։


== Կենսագրություն ==
Քրիս Փրեթը ծնվել է 1979 թվականի հունիսի 21֊ին ԱՄՆ֊ի  Վիրջինիա քաղաքում (Մինեսոտա նահանգ)։ Նրա մայրը՝ Քեթի Փրեթը աշխատում էր «SafeWay» սուպերմարկետների ցանցում, իսկ հայրը՝ Դեն Փրեթը ոսկու հանքում իսկ որոշ ժամանակ անց սկսում է զբաղվել տների վերանորոգմամբ։ Փրեթը անցկացրել է մանկությունը և երիտասարդությունը Վաշինգտոնում, ավագ դպրոցում զբաղվել է ըմբշամարտով։
Դպրոցն ավարտելուց հետո Փրեթը ընդունվում է քոլեջ, սակայն մի կիսամյակ սովորելուց հետո դուրս է գալիս քոլեջից։ Արդյունքում նա աշխատում է որպես տոմսավաճառ, սակայն դառնում է անօթևան։ Նա շատ հաճախ ստիպված էր լինում քնել ֆուրգոնում կամ էլ վրաններում։ Տասնիննամյա Փրեթին նկատում է դերասան Ռեյ Դոն Չոնգը և 2001 թվականին նա ստանում է իր առաջին դերը «Այրու սերը» սերիալում, որից հետո հրավեր է ստանում նկարահանվելու «Միայնակ սրտերը» սերիալում։ Սկզբնական շրջանում Ֆրեդը հանդես էր գալիս որպես հեռուստատեսային դերասան, իսկ կինոյում իր դեբյուտը կատարում է 2005 թվականին նկարահանվելով «Կոնֆետով անծանոթները» ֆիլմում։
Քրիս Փրեթը փորձվեց  Ջեյմս Քեմերոնի «Ավատար» ֆիլմի գլխավոր դերում, բայց ի վերջո դերը ստացավ Սեմ Ուորթինգտոնը։ Դրա փոխարեն Փրեթը նկարվեց « Հարսնացուների պատերազմ»և «Ջենիֆերի մարմինը» կինոնկարներում։
2011 թվականին դերասանը խնդիրներ ունեցավ իր քաշի հետ, սակայն շատ արագ կորցրեց 14 կիլոգրամ և կարողացավ դեր ստանալ «Մարդ, ով փոխեց ամեն ինչ» ֆիլմում,որի արդյունքում մեծ հռչակ ձեռք բերեց։ Շուտով Փրեթը ստիպված եղավ քաշ հավաքել, որպեսզի կարողանա նկարահանվել «10 տարի» ֆիլմում, իսկ արդեն 2013 թվականին դերասանը դեր ստացավ Marvel Studios-ի «Գալակտիկայի պահապանները» ֆիլմում, որի համար կրկին ստիպված էր նիհարել։ 2014 թվականին մահացավ դերասանի հայրը։ Որոշ ժամանակ անց Փրեթը «Աշխարհը յուրայի դարաշրջանում» ֆանտաստիկ ֆիլմում հանդես եկավ գլխավոր դերում։


== Անձնական կյանք ==
2009 թվականի հուլիսի 9֊ին Փրեթը ամուսնացավ դերասանուհի Աննա Ֆերիսի  հետ, ում հետ ծանոթացել էր 2007 թվականին «Հասցրու ինձ  տուն» ֆիլմի նկարահանումների ժամանակ։ Ամուսիններին ունեն մեկ որդի՝ Ջեկ Փրեթը (օգոստոսի 21, 2012)։  Բացի այդ Քրիսի կատուն միսիս Ուայթ անվամբ նկահարնվել է Ստյուարտ Լիթլ ֆիլմում Սնեժկայի դերում։


== Ֆիլմագրություն ==


== Ծանոթագրություններ ==
(2090) Միժուհո

(2090) Միժուհո (անգլ.՝ Mizuho), աստերոիդ աստերոիդների հիմնական գոտում։ Հայտնաբերվել է 1978 թվականի մարտի 12-ին Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 3,071199 ա. մ., առավելագույնը մոտենում է 2,6587 ա. մ. հեռավորության վրա և հեռանում 3,4837 ա. մ.։ Արեգակի շուրջ մեկ ամբողջական պտույտ է կատարում 1965,9 երկրային օրվա ընթացքում, իր ուղեծրով շարժվելով միջինում 0,183123 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,8° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2090) Միժուհո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիդի Նեձի

Դիդի Նեձի (վրաց.՝ დიდი ნეძი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Դիդի Նեձի գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 10 մետր բարձրության վրա։
Դիդի Նեձին շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Դիդի Նեձի հեռավորությունը կազմում է 15 կմ։


== Բնակչություն ==
Ըստ 2014 թվականի մարդահամարի տվյալների՝ Դիդի Նեձի բնակչությունը կազմում է 752 մարդ։ Գյուղի բնակիչները վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
(4536) Դրյուպինսկի

(4536) Դրյուպինսկի (անգլ.՝ Drewpinsky), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,195419 ա. մ., առավելագույնը մոտենում է 2,014 ա. մ. հեռավորության վրա և հեռանում 2,3768 ա. մ.։ Արեգակի շուրջ մեկ ամբողջական պտույտ է կատարում 1188,16 երկրային օրվա ընթացքում, իր ուղեծրով շարժվելով միջինում 0,30299 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4536) Դրյուպինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայք Միլլեր

Մայքլ Լլոյդ Միլլեր (անգլ.՝ Michael Lloyd Miller, փետրվարի 19, 1980(1980-02-19), Միտչել, Հարավային Դակոթա, ԱՄՆ), ամերիկացի բասկետբոլային մարզիչ, նախկին բասկետբոլիստ։ 2000-2017 թվականներին հանդես է եկել Բասկետբոլի ազգային ասոցիացիայում (NBA)։
1998–2000 թվականներին ուսանողական առաջնությունում ներկայացրել է Ֆլորիդայի համալսարանը։ 2000 թվականի NBA դրաֆթի 5-րդ ընտրությամբ Միլլերն անցնում է «Օռլանդո Մեջիք»։ 2001 թվականին ճանաչվել է տարվա նորեկ, իսկ 2006 թվականին՝ տարվա պահեստային։ Հանդես է եկել նաև «Մայամի Հիթի», «Մինեսոտա Թիմբերվուլվզ», «Վաշինգթոն Վիզարդս» ակումբներում։
«Մայամիի» կազմում Միլլերը երկու անգամ անընդմեջ՝ 2012 և 2013 թվականներին դարձել է NBA-ի չեմպիոն։


== Ծանոթագրություններ ==


== Արտաքին հղումներ ==
NBA.com էջը
Կարավելլա

Կարավելլա, XV դարում կառուցվող թեթև և արագընթաց առագաստանավի տեսակ է։ Կառուցվել է պորտուգալացիների կողմից օվկիանոսային հեռավոր ճանապարհորդությունների համար։
Կարավելլաները ավելի դյուրաշարժ էին ու տարողությամբ մեծ։ Դրանք ունեին ուղիղ և շեղ առագաստներով երեք կայմ ու կարող էին շարժվել ցանկացած ուղղությամբ ոչ միայն համընթաց, այլև կողքի, նույնիսկ հանդիպակաց քամու դեպքում։ Կարավելլաներով հնարավոր էր ուղևորվել ծովային հեռավոր ճանապարհորդությունների։


== Աղբյուր ==
Ե․ Վ․ Ագիբալովա, Գ․ Մ․ Դոնսկոյ «Միջին դարերի պատմություն», 1989 թ․, «Լույս» հրատարակչություն, էջ 188։
Անգուլեմ

Անգուլեմ (ֆր.՝ Angoulême), քաղաք Ֆրանսիայի Նոր Ակվիտանիա մարզի Շարանտ գավառում։
Հանդիսանում է գավառի կենտրոն։
Բնակչությունը 2014 թվականի դրությամբ կազմում է 41955 մարդ, բնակչության խտությունը` 1920.14 մարդ/կմ²։ Բնակավայրը զբաղեցնում է 21.85 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 27646 աշխատունակ (15-64 տարեկան) բնակիչ, որոնցից ակտիվ էին 19475-ը, իսկ ոչ ակտիվները` 8171։ Ակտիվության ցուցանիշը կազմում է 70,4 %։ 19475 աշխատունակ մարդկանցից աշխատել է 15479 անձ (7933 տղամարդ և 7546 կին)։ Գործազուրկ են եղել 3996 անձ (2004 տղամարդ և 1992 կին)։ 8171 անաշխատունակներից 3472-ը եղել են աշակերտներ կամ ուսանողներ, 1987-ը` թոշակառուներ, իսկ 2712-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիմեոն լեռան գավառ

Սիմեոն լեռ (նաև՝ Ջեբել) (արաբ․՝ منطقة جبل سمعان‎‎), գավառ Սիրիայի Արաբական Հանրապետության Հալեպի մարզում։ 2004 թվականի մարդահամարի տվյալների համաձայն գավառը ունի 2 412 072 բնակիչ։ Վարչական կենտրոնն է Հալեպ քաղաքը։
Սիմեոն լեռան գավառը բաժանվում է 7 շրջանների.

Դառաթ Իզզայի շրջան (արաբ․՝ ناحية دارة عزة‎‎), կենտրոն՝ Դառաթ Իզզա, բնակչություն՝ 39 540
Զամմառի շրջան (արաբ․՝ ناحية زمار‎‎), կենտրոն՝ Զամմառ, առանձնացել է ալ-Զիրբայի շրջանից 2009 թվականին
Ալ-Զիրբայի շրջան (արաբ․՝ ناحية الزربة‎‎), կենտրոն՝ Ալ-Զիրբա, բնակչություն՝ 55 391
Թել ալ-Դամանի շրջան (արաբ․՝ ناحية تل الضمان‎‎), կենտրոն՝ Թել ալ-Դաման, բնակչություն՝ 47 501
Ալ-Հադերի շրջան (արաբ․՝ ناحية الحاضر‎‎), կենտրոն՝ Ալ-Հադեր, բնակչություն՝ 20 834
Հուրեյթանի շրջան (արաբ․՝ ناحية حريتان‎‎), կենտրոն՝ Հուրեյթան, բնակչություն՝ 67 745
Սիմեոն լեռան շրջան (արաբ․՝ ناحية مركز جبل سمعان‎‎), կենտրոն՝ Հալեպ, բնակչություն՝ 2 181 061


== Ծանոթագրություններ ==
Կարայկոզովկա

Կարայկոզովկա (ուկրաիներեն՝ Карайкозівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1792 թվականին։
2001 թվականի տվյալներով Կարայկոզովկա գյուղում բնակվում էր 35 մարդ։ Բնակավայրը զբաղեցնում է 1033 կմ² տարածք։ Բնակչության խտությունը կազմում էր 33,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևկա (գյուղ, Երշիչսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուչեզառնի (Լազարևսկոեի ներքաղաքային շրջան)

Լուչեզարնի (ռուս.՝ Лучезарный), նախկինում ավան, այժմ միկրոշրջան Ռուսաստանի Դաշնության Կրասնոդարի երկրամասի Սոչիի քաղաքային օկրուգի Լազարևսկոեի ներքաղաքային շրջանի կազմում։
Հանդիսանում է բուժավայրային գոտի։
Բնակչությունը վերջին հայտնի գրանցված տվյալներով կազմում էր ավելին քան 200 մարդ։


== Ծանոթագրություններ ==
Ռեյնալդո Արենաս

Ռեյնալդո Արենաս (իսպ.՝ Reinaldo Arenas, հուլիսի 16, 1943(1943-07-16)[…], Aguas Claras, Holguín Province, Կուբա - դեկտեմբերի 7, 1990(1990-12-07)[…], Նյու Յորք, Նյու Յորք, ԱՄՆ), կուբացի բանաստեղծ, արձակագիր և դրամատուրգ։ 


== Կենսագրություն ==
Ռեյնալդո Արենասը մեծացել է առանց հոր՝ բազմանդամ և աղքատ կուբական գյուղական ընտանիքներից մեկում։ Սկզբնական շրջանում եղել է Կուբայական հեղափոխության ակտիվ ջատագով։ Սովորել է Հավանայի համալսարանում, սակայն չի ավարտել այն։ Աշխատել է Կուբայի ազգային գրադարանում։ 1960-ական թվականների երկրորդ կեսին, արտասահմանում տպագրվելու պատճառով, Արենասի ստեղծագործությունները ակտիվ գրաքննության են ենթարկվել։ Պատմական ակնարկներով լեցուն նրա «Երազե աշխարհ» ստեղծագործությունը, որը պատմում էր ինկվիզիցիայի ենթարկված XIX դարի սկզբի մեքսիկացի պոետ, քահանա Սերվանդոյի մասին (վեպը տպագրվել է 1966 թվականին, իսկ 1969 թվականին բարձր գնահատվել հեղինակավոր ժյուրիի կողմից՝ Խոսե Լեսամա Լիմայի գլխավորությամբ), կուսակցական պաշտոնյաների որոշմամբ զրկվել է մրցանակից։ 1973 թվականից սկսել է գաղտնի գործել, նույն թվականին ձերբակալվել է Համասեռամոլության մեղադրանքով։ Երկու տարի անց է կացրել Մորրոյի բանտում։ 1980 թվականից մինչ մահը ապրել է Միացյալ Նահանգներում։ 


== Գրական ժառանգություն ==
«Սելեստինոն արևագալից առաջ», «Սպիտակաձյուն սկունսների պալատը», «Նորից ծով», «Ամռան գույներ» և «Փոթորիկ» ստեղծագործությունները, որոնք տարբերվում են կառնավալային աբսուրդիզմի վառ տարրերով, արտացոլում են անցյալի և ներկայի պատկերները, քննադատում՝ ցանկացած աբսուրդ երևույթ։ «Ամենավառ աստղ՝ Արթուրոն» (1987) վեպում ներկայացվում է ամենօրյա կյանքը Կուբայի ուղղիչ աշխատանքային գաղութներում։ Այդ գաղութների մասին է պատմում նաև Նեստոր Ալմենդրոսի «Անարժան պահվածք» (1984 փաստագրական ֆիլմը, որի սերիաներից մեկում նկարահանվել է Ռեյնալդո Արենասը։ Արենասի կադրերը ներառվել են նաև Մանուել Սայասի «Տարօրինակ մարդիկ» կենսագրական ֆիլմաշարում։ Արենասի ստեղծագործությունները թարգմանվել են մի քանի լեզուներով։


=== Մահ ===
1987 թվականին Արենասի մոտ հայտնաբերվել է ՁԻԱՀ։ Հիվանդության հետ երկարատև պայքարի արդյունքում, նա ֆիզիկական ծանր վիճակի պահին ինքնասպան է եղել։


== Ստեղծագործություններ ==


=== Վեպեր ===
Celestino antes del alba/ Սելեստինոն արևագալից առաջ (1967,ավելի ուշ հրատարակվել է — «Ջրհորում երգողները»)։
El mundo alucinante/ Երազե աշխարհ (1969):
El palacio de las blanquísimas mofetas/ Սպիտակձյուն սկունսների պալատը (1980):
Otra vez el mar/ Նորից ծով (1982):
Arturo, la estrella más brillante/ Ամենավառ աստղ՝ Արթուրոն (1984):
La Loma del Angel/ Հրեշտակի բլուրը (1987:
El portero/ Շվեյցար (1989):
Viaje a La Habana/ Ճանապարհորդություն դեպի Հավանա (1990):
Antes que anochezca/ Մինչև չգա գիշերը (1992):


=== Նովելներ ===
Con los ojos cerrados/ Փակ աչքերով (1972):
Termina el desfile/ Շքերթի ավարտը (1981):


=== Բանաստեղծություններ ===
Voluntad de vivir manifestándose/ Առանց թաքնվելու ապրելու ցանկություն (1989)


=== Թատրոն ===
Persecución/ Հետապնդում (1986):


=== Գեղարվեստական ֆիլմեր ===
Before Night Falls/ Մինչև չգա գիշերը (2000)


== Ծանոթագրություններ ==
Քառագագաթ

Քառագագաթ, լեռ Հայաստանի Արարատի մարզում, Գեղամա լեռների համակարգում, Խոսրովի անտառ արգելոցի տարածքում, Ուրցաձոր գյուղից 15 կմ հյուսիս։ Ունի 1948 մ բարձրություն։


== Ծանոթագրություններ ==
Մ.թ.ա. 623


== Դեպքեր ==


== Ծնունդներ ==


== Մահեր ==
(6677) Ռենուար

(6677) Ռենուար (անգլ.՝ Renoir), աստերոիդ աստերոիդների գոտու արտաքին մասում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,247835 ա. մ., առավելագույնը մոտենում է 2,9517 ա. մ. հեռավորության վրա և հեռանում 3,544 ա. մ.։ Արեգակի շուրջ մեկ ամբողջական պտույտ է կատարում 2137,91 երկրային օրվա ընթացքում, իր ուղեծրով շարժվելով միջինում 0,168389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6677) Ռենուար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1619

1619 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1619 թվականն է, 
XVII դարի 19-րդ տարին։


== Դեպքեր ==


== Ծնունդներ ==
Վիլլեմ Կալֆ - հոլանդացի նկարիչ, նատյուրմորտի վարպետ (մ. 1693)։


== Մահեր ==
Հավասարները (ֆիլմ)

«Հավասարները» (անգլ.՝ Equals), 2015 թվականի ամերիկյան գիտաֆանտաստիկ հակաուտոպիական ֆիլմ։


== Սյուժե ==
Մեծ պատերազմից հետո, որն ավերում է երկրի մակերևույթի 99%-ը, փրկվածները կառուցում են նոր «իդեալական» հասարակություն, որտեղ չկան պատերազմներ, բախումներ, հիվանդություններ և հույզեր։ Նրանք իրենց հասարակությունն անվանում են Կոլեկտիվ, իսկ իրենց` «հավասարներ»։ Միայն մեկ հիվանդություն դեռևս ազդում է մարդկանց վրա, այսպես կոչված՝ «ՍՕՍ» («SOS», անգլ.՝ Switched On Syndrome՝ սրված գիտակցության համախտանիշ)։ Համախտանիշի կրողներն սկսում են անընդհատ հույզեր զգալ, ինչը հաճախ հանգեցնում է ինքնասպանության։ Հասարակության մեջ նրանց վերաբերվում են հիվանդների պես և նույնիսկ վախենում են վարակվելուց։ «Լուրջ հիվանդներին» դնում էին մեկուսիչների («Անցք») մեջ, որտեղից ոչ ոք չէր վերադառնում։
Գլխավոր հերոսը՝ Սայլասը, որն իր մոտ հայտնաբերում է «SOS», ռոմանտիկ կապի մեջ էր իր գործընկերոջ՝ Նիա անունով մի աղջկա հետ, որը երկար ժամանակ բոլորից թաքցնում է իր հիվանդությունը։ Հասարակության միջից «SOS»-ով հիվանդները Սայլասին ծանոթացնում են այն մադկանց հետ, որոնք «SOS»-ը չեն համարում հիվանդություն։ Փորձելով հաղթահարել` Սայլասը թողնում է իր հեղինակավոր աշխատանքը և դառնում այգեպան, բայց Նիան գտնում է նրան, և նրանց հարաբերությունները շատ հեռու են գնում։ Մինչդեռ իշխանությունները «SOS»-ի դեմ պայքարի նոր արմատական միջոց են հորինում. «Էշբի ENI» պատվաստման ներդիրը մարդուն լիովին զրկում էր զգալու ունակությունից։ Տեղեկանալով այս մասին՝ սիրահարները որոշում են փախչել Թերակղզի՝ փրկվածների մեկ այլ անկլավ, որի մասին շատ քիչ բան էր հայտնի, այնտեղ քաղաքակրթության նշաններ չկային, այնտեղի բնակիչները ապրում էին բնության գրկում։
Նախատեսված փախուստի օրվանից երկու օր առաջ Նիային կանչում են պատվաստման բաժին, որտեղ պարզվում է, որ նա հղի է և անմիջապես մեկուսացվում է։ Ընկերներին հաջողվում է ազատել նրան Անցքից՝ մի այլ աղջկա փոխարեն, որը այդ ընթացքում էր ինքնասպան եղել։ Հուսահատ Սայլասը, ստանալով Նիայի մահվան մասին լուրը, դիմում է ENI-ին։ Գաղտնի միության անդամներից մեկը, անցնելով ENI բուժումը, մատնում է իր ընկերներին։ Պահապանները ձերբակալում են եռյակին և տանում ENI։ Սայլասը գնում է տուն, որտեղ նրան սպասում էր Նիան։ Հերոսները նստում են գնացք, որը գնում է Անկլավի սահմանը։ Սայլասը փորձում է հաղթահարել դեղամիջոցի ազդեցությունը և վերակենդանացնել իր զգացմունքները Նիայի նկատմամբ։


== Դերերում ==


== Ցուցադրություն ==
Համաշխարհային պրեմիերան տեղի է ունեցել Վենետիկի 72-րդ կինոփառատոնի ժամանակ՝ 2015 թվականի սեպտեմբերին։ Ֆիլմի պրեմիերան Հյուսիսային Ամերիկայում կայացել է նույն թվականին Տորոնտոյի միջազգային կինոփառատոնում։


== Քննադատություն ==
Ֆիլմն արժանացել է կինոքննադատների մեծ մասի բացասական արձագանքին։ Rotten Tomatoes կայքում ֆիլմն ունի 32 % ցուցանիշ՝ 66 կարծիքների հիման վրա, միջինը՝ 10-ից 5 բալով։ Metacritic կաքում ֆիլմն ունի 100-ից 43 գնահատական՝ քննադատների 27 կարծիքների հիման վրա, ինչը համապատասխանում է «խառը կամ միջին կարծիք» կարգավիճակին։


== Ծանոթագրություններ ==


== Արտաքին հղումներ ==
http://equals-the-movie.com/ Հավասարները (ֆիլմ). պաշտոնական կայք
«Հավասարները (ֆիլմ)»(անգլ.) ֆիլմը Internet Movie Database կայքում
«Հավասարները (ֆիլմ)»(անգլ.) ֆիլմը Box Office Mojo  կայքում
Հավասարները (ֆիլմ)(անգլ.) ֆիլմը Rotten Tomatoes կայքում
«Հավասարները (ֆիլմ)»(անգլ.) ֆիլմը Metacritic կայքում:
Չինաստան (այլ կիրառումներ)

Չինաստան կարող է վերաբերել հետևյալ պետություններին և կայսրություններին.

Չինաստանի Ժողովրդական Հանրապետություն (1949-ից)
Չինաստանի Հանրապետություն (1912-ից, նաև՝ Թայվան)
Չինական Կայսրություն (Ք.ա. 221-1912 թթ.)
Նովոսերգիևսկի շրջան

Նովոսերգիևսկի շրջան (ռուս.՝ Новосергиевский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1934 թվականին։ Վարչական կենտրոնը՝ Նովոսերգիևկա։


== Աշխարհագրություն ==
Շրջանի տարածքի մակերեսը կազմում է 4500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36813 մարդ։ Բնակչության խտությունը կազմում էր 8,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իվանկովի շրջան

Իվանկովի շրջան (ուկրաիներեն՝ Іванківський район), շրջան Ուկրաինայի Կիևի մարզում։
Ստեղծվել է 1923 թվականին։ Վարչական կենտրոնը՝ Իվանկով։


== Աշխարհագրություն ==
Շրջանի տարածքի մակերեսը կազմում է 3616 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 35374 մարդ։ Բնակչության խտությունը կազմում էր 9,78 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(7854) Լաոցե

(7854) Լաոցե (անգլ.՝ Laotse), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,253031 ա. մ., առավելագույնը մոտենում է 1,8437 ա. մ. հեռավորության վրա և հեռանում 2,6623 ա. մ.։ Արեգակի շուրջ մեկ ամբողջական պտույտ է կատարում 1235,23 երկրային օրվա ընթացքում, իր ուղեծրով շարժվելով միջինում 0,291443 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7854) Լաոցե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկուշա (Օբնորայի վտակ)

Անվան այլ կիրառումների համար տե՛ս՝ Վելիկուշա (այլ կիրառումներ)Վելիկուշա (ռուս.՝ Великуша), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Օբնորա գետի ձախ ափում՝ 118 կմ հեռավորության վրա։ Գետի երկարությունը 50 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000012762
Հիդրոլոգիական ուսումնասիրությունների կոդը - 110001276
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հենդրիկ Մարսման

Հենդրիկ Մարսման (հոլ.՝ Hendrik Marsman, սեպտեմբերի 30, 1899(1899-09-30)[…], Զեյստ, Ուտրեխտ, Նիդերլանդներ - հունիսի 21, 1940(1940-06-21)[…], Լա Մանշ), հոլանդացի բանաստեղծ, գրող։ Մահացել է, երբ նավով փախչում էր Մեծ Բրիտանիա։


== Կենսագրություն ==
Հենդրիկ Մարսմանը ծնվել է Նիդերլանդների Ուտրեխտի մարզի Զեյստ քաղաքում։ Սովորել է Ուտրեխտում, 1933 թվականից հետո ճամփորդել է Եվրոպա և իրեն նվիրել գրականությանը։ Գերմանացի էքսպրեսիոնիստների ազդեցության ներքո 1920 թվականին սկսել է իր գրական գործունեությունը՝ ռիթմիկ ազատ չափածո ստեղծագործություններով։ 
Հոլանդիայի գրական թանգարանի (Literatuurmuseum) կայքում Հենդրիկ Մարսմանի կենսագրականում նշված է, որ նախքան 1929 թվականին Ռիեն Բարենդրետի հետ ամուսնանալը կապի մեջ է եղել Չարլի Տուրոպի հետ։
Մարսմանի Verzen հավաքածուն (1923) արտահայտում է հակահումանիստական, հակա-ինտելեկտուալ ըմբոստություն, որը բանաստեղծն անվանում է «վիտալիզմ» (vitalism): Լինելով «Ազատ մամուլ» (“De Vrije bladen”), պարբերականի խմբագիրը՝ 1925 թվականին Մարսմանը դարձավ երիտասարդ սերնդի ամենավառ քննադատը։ 1927 թվականին լույս տեսավ բանաստեղծությունների նրա հաջորդ հավաքածուն անգլերեն վերնագրով՝  «Paradise Regained» և ընդունվեց որպես խոշոր գեղարվեստական նվաճում։ 1934 թվականին լույս տեսած Porta Nigra բանաստեղծական շարքում գերիշխում էր մահվան գաղափարը։ Նրա բանաստեղծությունների վերջին գիրքը՝ «Տաճար և խաչ» (1940, “Tempel en kruis”), բանաստեղծի ինքնակենսագրականն է։ Ֆրանսիայի Բորդո քաղաքում պորտուգալական վիզա ստանալով գլխավոր հյուպատոս Արիստիդես դե Սոսա Մենդեսից՝ նավով մեկնում է Անգլիա։ Երեք օր հետո Անգլիական նեղուցում տեղի ունեցած պայթյունի պատճառով նավը խորտակվում է և Մարսմանը խեղդվում է։ Միակ ուղևորը, որ փրկվում է, նրա կինն էր։
Մարսմանի պոեզիան վիտալիստական և էքսպրեսիոնիստական է, և մահվան վախ, որպես կյանքում պարտության փոխաբերություն, կրկնվող թեմա է։

"Herinnering aan Holland" (Remembrance of Holland). "Denkend aan Holland zie ik breede rivieren traag door oneindig laagland gaan," («Հոլանդիայի մասին մտածելիս՝ տեսնում եմ անսահման մարգագետիններով դանդաղ հոսող լայնարձակ գետեր»)։ 2000 թվականին այս բանաստեղծությունը հոլանդացիներն ընտրեցին որպես «Տարվա հոլանդական բանաստեղծություն»։


== Մրցանակներ ==
Prijs van Amsterdam (Ամստերդամի մրցանակ) «Վերականգնված դրախտ» ստեղծագործության համար, 1927
Lucy B. en C.W. van der Hoogt մրցանակ Porta Nigra ստեղծագործության համար, 1936


== Ծանոթագրություններ ==


== Արտաքին հղումներ ==
Hendrik Marsman: A Crooked Flower in Cosmos' Flaling Mouth.  Transl. by Terzij de horde, 2015. Free PDF
Marsman's poem Memory of Holland on display near the river Lek in The Netherlands Archived 2007-09-26 at the Wayback Machine.
Յուսուֆ Չիմ

Յուսուֆ Չիմ (թուրքերեն՝ Yusuf Çim, սեպտեմբերի 26, 1991(1991-09-26), Ստամբուլ, Թուրքիա), թուրք փոփ երաժիշտ, դերասան, հանդիսավար և մոդել։ 2011 թ-ին ճանաչվել է Թուրքիայի լավագույն մոդել։ Առավել մեծ ճանաչում է ստացել՝ նկարահանվելով Ելակի բույրը հեռուստասերիալում։ Յուսուֆ սերիալում մարմնավորել է միլիոնատեր Բուրաք Մաժարօղլուի դերը։ Յուսուֆը կինեմատոգրաֆիայում սկսել է հանդես գալ 24 տարեկանից։


== Կենսագրություն ==
Յուսուֆ Չիմը ծնվել է 1991 թ-ի սեպտեմբերի 26-ին Ստամբուլում։ Նա ընտանիքի կրտսեր երեխան է։ Յուսուֆը սովորել է Անատոլիական պրոֆեսիոնալ տեխնիկական բարձրագույն դպրոցում։ Այնուհետև ընդունվել է Ստամբուլի Արելի համալսարանի հեռուստատեսության և ռադիոյի ֆակուլտետը։ 2009 թ-ից սկսած նկարահանվում է գովազդային հոլովակներում (Avea, GS Mobile, Castrol, Blast, İpragaz)։ 2011 թ-ին ճանաչվել է Թուրքիայի լավագույն մոդել։ Դրանից հետո սկսել է մասնակցել մի շարք հայտնի նորաձևության տների ցուցադրություններին՝Günsel Ülkü, Forever Young, Damat, Kiğili, Tween, Ralp Lauren, Hatemoğlu, Polo, Mango, Marks&Spencer: Յուսուֆը մանկուց հետաքրքրվում է երաժշտությամբ։ 2013 թ-ի օգոստոս ամսին նա թողարկեց իր առաջին սոլո ալբոմը՝ "Olsun Bi Kere"-ն։ Յուսուֆը զբաղվում է նաև բարեգործությամբ։ Նա հաճախ է այցելում Դաունի համախտանիշով հիվանդ երեխաների հետ, տալիս է նրանց համար բարեգործական համերգներ։ Նկարահանվել է երկու հեռուստասերիալներում։ Էզրա հեռուստասերիալում մարմնավորել է Մուստաֆայի դերը, իսկ Ելակի բույրը հեռուստանովելում մարմնավորել է միլիոնատեր Բուրաք Մաժարօղլուի դերը։ 2014 թ-ին ռեժիսոր Թայֆուն Գյունեյերը Չիմին հրավիրեց նկարահանվելու Էզրա հեռուստասերիալում, որտեղ նա մարմնավորում էր թուրքական ոստիկանության կոմիսար Մուստաֆայի դերը։ Նկարահանումներին զուգընթաց նա աշխատում է նաև նոր սոլո ալբոմի վրա։


== Արտաքին հղումներ ==
Չիմի Ինստագրամի պաշտոնական էջը
Յուսուֆ Չիմ
Բոգոդարովկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԲոգոդարովկաԲոգոդարովկա (ուկրաիներեն՝ Богодарівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Բոգոդարովկա գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դևոշին

Դևոշին (ուկրաիներեն՝ Дівошин), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Դևոշին գյուղում բնակվում էր 308 մարդ։ Բնակավայրը զբաղեցնում է 2077 կմ² տարածք։ Բնակչության խտությունը կազմում էր 148,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեղք (իրավական)

Անվան այլ կիրառումների համար տե՛ս՝ Մեղք (այլ կիրառումներ)Մեղք, իրավունքում, իրավական նորմի խախտումով վնասակար կամ հանրության համար վտանգավոր գործողության (անգործության) ներքին սուբյեկտիվ կողմը, անձի հոգեկան-իմացական վերաբերմունքը իր կատարած արարքի ու նրա հետևանքների նկատմամբ։ Դրսևորվում է դիտավորությամբ և անզգուշությամբ։
Անձը քրեական պատասխանատվության կարող է ենթարկվել միայն այն դեպքում, եթե նրա գործողություններում առկա են հանցակազմի սուբյեկտիվ կողմի հատկանիշները, այսինքն՝ մեղքը։
Մխիթար Գոշի, Սմբատ Սպարապետի դատաստանագրքերում, «Կանոնագիրք հայոց»-ում մեղքերի ձևերն ու տեսակները դրվում էին պատասխանատվության հիմքում։
Ոսկե կամուրջ (Վիետնամ)

«Ոսկե կամուրջ» (վիետ․՝ ՝ Cầu Vàng), 150 մետր երկարությամբ (490 ֆուտ) հետիոտնային կամուրջ է Վիետնամի Դանանգի մերձակայքում գտնվող «Բա Նա Հիլզ» հանգստավայրում ։ Այն նախագծվել է որպեսզի միացնի մալուխային կայանը այգիների հետ (կտրուկ թեքումից խուսափելը)  և ապահովի գեղատեսիլ տեսարան և գրավի զբոսաշրջիկների  ուշադրությունը։ Կամուրջը գրեթե պտտվում է ինքն իր շուրջը, որը պահում են երկու հսկա ձեռքեր, որոնք պատրաստված են ապակեպլաստի և մետաղալարի ցանցից, որոնք նման են կառուցվածքին աջակցող քարե ձեռքերի։ 
Ծրագրի պատվիրատուն Sun Group ընկերությունն էր։ Կամուրջը նախագծվել է TA Landscape Architecture-ի կողմից (Հո Չի Մինի Սիթի քաղաքի ճարտարապետական Համալսարան)։ Ընկերության հիմնադիրը՝ Վյու Վիետ Աննը, ծրագրի հիմնական դիզայներն էր, իսկ Տրեն Քանգ Հանգը կամուրջի ձևավորող էր, իսկ կամուրջի նախագծման մենեջերը Նյեն Քանգ Հու Թուանն էր։ Շինարարությունը սկսվել է 2017 թվականիի հուլիսին և ավարտվել 2018 թվականիի ապրիլին։ Կամուրջը բացվել է 2018 թվականիի հունիսին։ 


== Ծանոթագրություններ ==
Բյունյանի գավառակ

Բյունյան, գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Բյունյան գյուղաքաղաքն է։


== Բնակչություն ==
XX դարասկզբին Բյունյանն ուներ 23953 բնակիչ, որից հայեր` 11830, թուրքեր` 10848, հույներ` 1275։


== Վարչական բաժանում ==
XX դարասկզբին Բյունյանը կազմված էր 4 գյուղախմբից և 91 գյուղերից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պապլոր

Պապլոր կամ վարդապետիկ (լատ.՝ Muscari), հակինթազգիների ընտանիքի խոտաբույսերի ցեղ։ Հայտնի է 50 (այլ տվյալներով՝ 60) տեսակ։


== Անվանում ==

Լատրներեն անվանումը ստացել է ծաղիկները բույրի շնորհիվ, որոնց բույրը հիշեցնում է մուշկ։


== Հայաստանում ==
Հայաստանում՝ 7 տեսակ.

պապլոր նրբածաղիկ (M. tenuiflorum),
պապլոր կովկասյան (M. caucasicum),
պապլոր Շովիցի (M. szovitsianum) և այլն։


=== Տարածում ===
Տարածված է Շիրակի, Կոտայքի, Արարատի, Սյունիքի և այլ մարզերում։ Աճում է չոր նոսրանտառներում, կիսաանապատներում, խճոտ ու քարքարոտ լանջերին, ալպյան մարգագետիններում և այլն։


== Կենսաբանական նկարագիր ==
Կոճղեզավոր է։ Ցողունը մերկ է, բարձրությունը՝ մինչև 40 սմ։ Տերևները կաշեկերպ են, արմատամերձ, գծաձև։ Ծաղկաբույլը ողկույզ է, ծաղիկները՝ կապույտ, մանուշակագույն կամ դեղնականաչ։ Ծաղկում է մարտ-հունիսին։ Պտուղը եռանիստ տուփիկ է։ Սերմերը գնդաձև են, սև։


== Նշանակություն ==
Որոշ տեսակներ աճեցնում են որպես գեղագարդիչ բույսեր։ պապլոր փայլունը (M.pallens) հազվագյուտ տեսակ է, հանդիպում է Տավուշի մարզի մարգագետիններում, անտառի բացատներում, գրանցված է Հայաստանի Կարմիր գրքում։


== Տեսակներ ==

Muscari դասը ըստ 2014 թվականի տվյալների ընդգրկում է 44 տեսակ։

Muscari adilii - Էնդեմիկ տեսակ Թուրքիայում
Muscari albiflorum - Էնդեմիկ Հյուսիսային Եգիպտոսում
Muscari alpanicum - Ադրբեջանի արևելյան շրջան
Muscari anatolicum - էնդեմիկ տեսակ կենտրոնական Թուրքիայում
Muscari armeniacum - Բալկաններում, Թուրքիայում, Կովկասում
Muscari atlanticum - Իսպանիա և Մարոկկո
Muscari aucheri - էնդեմիկ Թուրքիայում
Muscari babachii
Muscari baeticum - էնդեմիկ Իսպանիայում
Muscari botryoides
Muscari bourgaei - էնդեմիկ տեսակ Թուրքիայի արևմտյան և հարավային շրջաններում
Muscari cazorlanum - էնդեմիկ Իսպանիայում
Muscari commutatum
Muscari discolor
Muscari dolichanthum -Կովկասում
Muscari fertile - նկարագրված է 2002 թվականին Իսրայելում
Muscari filiforme
Muscari hermonense
Muscari hierosolymitanum
Muscari kerkis
Muscari kurdicum
Muscari latifolium
Muscari lazulinum
Muscari longistylum
Muscari macbeathianum
Muscari macrocarpum
Muscari massayanum
Muscari matritensis - էնդեմիկ Իսպանիայում
Muscari microstomum
Muscari mirum
Muscari neglectum
Muscari olivetorum
Muscari parviflorum
Muscari pulchellum
Muscari racemosum
Muscari salah-eidii
Muscari sandrasicum
Muscari sirnakense
Muscari sivrihisardaghlarensis
Muscari stenanthum
Muscari tavoricum
Muscari turcicum
Muscari tuzgoluensis
Muscari vuraliiԸստ Միջազգային գրանցման մարմինների (ICRA) նոր սորտեր են հանդիսանում Royal General Bulb Growers' Association (KAVB)։ Ասոցիացիոն կայքը ներառում սորտերը տվյալների բազայում։


== Ծանոթագրություններ ==


== Գրականություն ==
Мордак Е. В. Семейство лилейные (Liliaceae) // Жизнь растений։ в 6 тт. Т. 6. Цветковые растения / под ред. А. Л. Тахтаджяна. - М.։ Просвещение, 1982. - С. 86.
Артюшенко З.Т. Декоративные травянистые растения для открытого грунта СССР. В 2 т. / Н. А. Аврорин. — Л.: Наука, Лен. отд., 1977. — Т. 2. — С. 168-172.


== Արտաքին հղումներ ==
Мускари в Энциклопедии декоративных садовых растений
Pacific Bulb Society: Muscari (անգլ.)
(3273) Դրակար

(3273) Դրակար (անգլ.՝ Drukar), աստերոիդ աստերոիդների գոտու արտաքին մասում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,401471 ա. մ., առավելագույնը մոտենում է 3,2978 ա. մ. հեռավորության վրա և հեռանում 3,5052 ա. մ.։ Արեգակի շուրջ մեկ ամբողջական պտույտ է կատարում 2291,39 երկրային օրվա ընթացքում, իր ուղեծրով շարժվելով միջինում 0,15711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3273) Դրակար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարավելյան

Կարավելյան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի հյուսիսարևմտյան կողմում, Գոյնուկ գետի ավազանի գետակներից մեկի ափին՝ լեռնալանջին։
XX դարի սկզբին ուներ 38 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լյադովա (գյուղ, Բառի շրջան)

Անվան այլ կիրառումների համար տե՛ս՝ ԼյադովաԼյադովա (ուկրաիներեն՝ Лядова), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Լյադովա գյուղում բնակվում էր 151 մարդ։ Բնակավայրը զբաղեցնում է 3,4 կմ² տարածք։ Բնակչության խտությունը կազմում էր 44,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մղամուճի կախումը

«Մղամուճի կախումը» կամ «Ֆերմերի աղջիկը», անգլիացի նկարիչ-պրեռաֆայելիտ Դանթե Գաբրիել Ռոսսետտիի նկարը՝ ստեղծված 1960 թվականին։ Ներկայումս գտնվում է մասնավոր հավաքածուում։
Սուրբծննդյան սյուժեով նկարում պատկերված է աղջիկ, որը մղամուճի ճյուղեր է կախում առաստաղից։ Սուրբծննդյան մղամուճը Անգլիայում հիմնական ավանդական զարդարանքն էր մինչև 19-րդ դարի երկրորդ կեսին սուրբծննդյան եղևնու տարածումը․ ըստ ավանդույթի՝ մղամուճի կախված ճյուղի տակ պատահաբար հայտնված աղջկան թույլատրվում էր համբուրել ցանկացած մարդու։ Նկարի վրա կա ստորագրություն «Սուրբ ծնունդ 1860-61» ամսաթվով։ Կտավը ստեղծվել է Ռոսսետտիի և Էլիզաբեթ Սիդալի՝ որպես ամուսիններ առաջին միասնական Սուրբ ծննդին։ Հավաստիորեն հայտնի չէ, թե ով է եղել նկարի բնորդուհին, բայց կա հավանականություն, որ դա եղել է Սիդալը․ աղջկա վզնոցը նման է Սիդալի հարսանեկան «Regina Cordium» դիմանկարում պատկերվածին։ Արվեստաբան Հենրի Մարիլլերը հաստատում է, որ այս աշխատանքը էսքիզ է հանդիսանում «Գտնված» նկարի համար։ 1862 թվականին «Մղամուճի կախումը» «Հիասքանչ Ռոզամունդ»-ի հետ միասին ուղարկվել է Էդինբուրգի Շոտլանդական թագավորական ակադեմիայի ցուցահանդեսին, բայց այստեղ դրանք առանձնապես ուշադրություն չեն գրավել և չեն վաճառվել։ 1868 թվականի դեկտեմբերի 6-ին Ռոսսետտին ստեղծել է էսքիզ (գունամատիտով՝ թղթի վրա) նմանատիպ սյուժեով և այն նվիրել է իր ընկերոջը՝ Ջորջ Բոյսին։


== Ծանոթագրություններ ==
(4777) Ակսյոնով

(4777) Ակսյոնով (անգլ.՝ Aksenov), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,175064 ա. մ., առավելագույնը մոտենում է 1,8916 ա. մ. հեռավորության վրա և հեռանում 2,4585 ա. մ.։ Արեգակի շուրջ մեկ ամբողջական պտույտ է կատարում 1171,67 երկրային օրվա ընթացքում, իր ուղեծրով շարժվելով միջինում 0,307253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4777) Ակսյոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոտորիխա

Մոտորիխա (ռուս.՝ Моториха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուրմանգա գետի ձախ ափում՝ 14 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետային ավազանը Ունժա, ենթաավազանը՝ Վոլգա։ Գետի ջրատնտեսային տեղամասը Վոլգա և Կույբիշի գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014559
Հիդրոլոգիական ուսումնասիրությունների կոդը - 110001455
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալամոնաչի

Կալամոնաչի (իտալերեն՝ Calamonaci), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 1525 մարդ, բնակչության խտությունը կազմում է 48 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։
Քաղաքի հովանավորն է Վիսենտե Ֆերերը։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Աշա Բհոսլե

Աշա Բհոսլե (անգլ.՝ Asha Bhosle, մարաթհի՝ आशा भोसले, սեպտեմբերի 8, 1933(1933-09-08), Սանգլի, Sangli State, Բրիտանական Հնդկաստան, Բրիտանական կայսրություն), (Սանգլի, Բրիտանական Հնդկաստան), Հնդկաստանի ամենահայտնի և հարգված երգչուհիներից (կադրի հետևի)։ Նա Լատա Մանգեշկարի կրտսեր քույրն է։ Երաժշտական կարիերան սկսել է 1943 թվականին։ Նա 60 տարիների ընթացքում ձայնագրել է ավելի քան 13.000 երգեր։ Նրա կատարմամբ երգերը հնչել են շուրջ 1000 ֆիլմերում։ 2009 թվականին Աշխարհի ռեկորդների ակադեմիան պաշտոնապես ճանաչել է նրան որպես «ամենաձայնագրված երգչուհին աշխարհում»։ 2008 թվականին Աշան պարգևատրվել է Հնդկաստանի երկրորդ կարգի ամենաբարձր պետական պարգևով։


== Ծանոթագրություններ ==


== Գրականություն ==
Cakrabarti Atanu (1999)։ Āśā Bhom̐śale, jībana o gāna (Bengali)։ Kolkata: Madela Publishing House։ ISBN 978-8176160407։ OCLC 42764343 
Ciṭakārā Mukeśa (2006)։ Āśā Bhoṃsale: gāne, kôrḍsa, aura svaralipi (Hindi)։ Delhi: Music Books։ ISBN 978-8189511005։ OCLC 71351425 


== Արտաքին հղումներ ==
Asha Bhosle: The Voice of Bollywood and More — ռադիոնյութNPR
Աշա Բհոսլե Թվիթթերում
Պեսոչնոե (գյուղ, Վիբորգսկի շրջան)

Անվան այլ կիրառումների համար տե՛ս՝ ՊեսոչնոեՊեսոչնոե (ռուս.՝ Песочное), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)